CLDR

CLDR (wali asenfaṛ CLDR deg usmel unṣib n Unicode ) d axefwal n Common Local Data Repository, d asenfaṛ n ukunsurṣyum UNICODE i d-yettmuddun lsas n usali n iseɣzanen akken ad izmiren ad sferken akk tutlayin n umaḍal. Isefka-agi ad ten-sqedcen deqs n imaẓragen deg usideg n ifecka-nsen. CLDR yegber deqs n yeḥricen:

 Tineɣrufin icudden ar tutlayt i umasal akked tesleṭ: Azemz, akud, iẓdiyen usrigen, imḍanen akked izamulen n tedrimin

 Tasuqilt n yismawen: Tutlayin, inagrawen n tira, timura, timnaḍin, tidrimin, talliyin, ayyuren, ussan, talliyin n wussan, izḍiyen usrigen, timdinin akked tayunin n wakud.

 Tutlayt akked telɣut n unagraw n tira: isekkilen yettwaseqdacen; talɣa n usget; tuzzuft; aseqdec n usekkil ameqqran; ilugan n usmizzwer & anadi; tanila n tira; ilugan n useskel; ilugan n ususru n imḍanen; ilugan n tubḍin n uḍris ar wawra, awalen neɣ tifyar. 

 Talɣut ɣef tmurt: aseqdec n tutlayt, talɣut n tedrimt, awitay akked umsadi n umalas, akked tingalin n tiliɣri

 Ayen-nniden : Asefrek n tengalin ISO & BCP 47, Tineɣrufin n inasiwen

Tasidegt n tulayt n teqbaylit tekker yakan deg UNICODE. Ugar n isallen, ddu ar usebter-nneɣ adigan CLDR Aqbaylit anida ara tafem akk iḥricen-agi, neɣ srid ar usmel Web n CLDRCLDR dagi

 Amawal 

 Asefrek:gestion
 Talɣa:forme
 Amasal: format
 Ilugan: règles
 Asusru: prononciation
 Tanila: direction
 Asenfaṛ: projet
 Axefwal: Acronyme
 Tangalt: Code
 Tiliɣri: Téléphone
 Talɣut: Information
 Taneɣruft: Modèle
 Anasiw: clavier
 Akunṣursium: consortium
 Asmizzwer: Tri
 Izdi usrig: Fuseau horaire
 Asideg : Localisation
 Aseskel: translittération
 Akud: temps
 Azemz: Date
 Tubḍin: Segmentation
 Tifyar: Phrases
 Awra: graphème
 Amsaḍi: Convention
 Amalas: Semaine
 Tasleṭ: Analyse
 Imiḍanen: nombres